PININFARINA će na ovogodišnjem izdanju ženevskog salona prikazati najjači talijanski auto u povijesti.

Točno godinu dana nakon što je svijet ugledao C_Two, na najprestižniju automobilsku scenu Rimac se opet vraća, i to u suradnji s vrlo zvučnim imenom. Pininfarina će predstaviti hipersportski bolid prvotno znan kao PF0, a sada prekršten u Battista.

A s novom najavom stiže i novi detalj. Nakon stražnjeg kraja i dijela kabine sada možemo vidjeti i prednjicu automobila, koji zahvaljujući Rimčevom električnom pogonu smije nositi epitet najjačeg talijanskog automobila u povijesti. A priča se o 1.900 KS i 2.300 Nm, kao i ubrzanju do 100 km/h u manje od 2 sekunde.

Tekst se nastavlja ispod oglasa

Prve isporuke se očekuju tijekom 2020. godine uz cijenu između 2 i 2,5 milijuna USD, a planirana naklada je 150 primjeraka. Priča zvuči poznato, a mi se samo nadamo kako će i imati sretni završetak, te da ćemo auto doista vidjeti na cesti.